Winde skors Madikizela as LUR | Netwerk24
Deur Marelize Barnard 15 April 2021 12:13
Bonginkosi Madikizela, Wes-Kaapse LUR vir vervoer en openbare werke, is deur die DA uit sy amp geskors.
Alan Winde, premier van die Wes-Kaap, het Donderdag in 'n verklaring gesê hy het Woensdag met Madikizela vergader en 'n verduideliking gevra oor ongerymdhede in Madikizela se CV en dat hy na bewering 'n joernalis hieroor mislei het.
Winde het besluit om Madikizela vir 14 dae te skors.
"Ek het dit in ons vergadering duidelik gemaak dat dit nie vir my en die mense van die Wes-Kaap onderhandelaar is om met integriteit op te tree nie," sê Winde.
'n Ondersoek sal nou gedoen word in die 14 dae dat Madikizela geskors is. Sy skorsing geld onmiddellik.
Winde het gesê hy sal 'n finale besluit neem oor Madikizela se posisie in sy provinsiale uitvoerende raad wanneer al die feite op die tafel is.
Tertius Simmers, LUR vir menslike nedersettings, is deur Winde aangestel om in Madikizela se plek waar te neem.